Gwen Stefani en Blake Shelton ís ’n paartjie | SARIE
FOTO: Instagram gwenstefani 5 November 2015
Gwen Stefani en Blake Shelton ís ’n paartjie	deur SARIE.com-span
Waar ’n rokie trek, moet ’n vuurtjie brand … Skindertonge het verlede maand bespiegel dat Gwen Stefani slegs weke ná haar verbrokkelde huwelik reeds nuwe liefde gevind het. Nou is dit bevestig dat die sangeres en haar mede-aanbieder op The Voice, die country-sanger Blake Shelton, ’n paartjie is, berig Huffington Post.
Volgens Gwen se verteenwoordiger is sy en Blake jarelange vriende en het hulle onlangs ’n romantiese verhouding aangeknoop.
Blake en sy vrou, die sangeres Miranda, het in Julie vanjaar ná ‘n huwelik van 4 jaar aangekondig dat hulle gaan skei. Gwen en haar eksman, die musikant Gavin Rossdale, het ’n maand daarna hul huwelik van 13 jaar geëindig. Hollywood Life sê Miranda was in trane toe sy hoor Blake het aanbeweeg, terwyl Gavin gehoop het Gwen sal wag totdat die stof gaan lê voordat sy haar nuwe verhouding bekend maak.
Bronne: Huffington Post en Hollywood Life
Lees ook FOTO: Gwen Stefani se nuwe haarstyl
Trevor Noah kry noodoperasie & media-reuse reageer
FOTO’S: Bekende plus-groot model gesels oor die keerpunt om 100kg te verloor